
ИТ-парк им. Бүген Гвинея-Бисау Республикасы Президенты Умару Сисоку Эмбало Казанда Бәшир Рәмиев исемендәге ИТ-паркта булды.

Исегезгә төшерәбез, Умару Сисоку Эмбало әфәнде Россия Федерациясенә визиты кысаларында Татарстан Республикасына килде.

Татарстан Республикасы Рәисе Рөстәм Миңнеханов белән бергә Гвинея-Бисау Республикасы Президенты ИТ-паркның югары технологияләр өлкәсендәге мөмкинлекләре белән танышты, берничә мәйданчыкны, шул исәптән балалар өчен билгеләнгән мәйданчыкларны карады

Кунакка ИТ-парк бинасында стартап-компанияләр, ИТ-компанияләр, инвестиция фондлары вәкилләре урнашканлыгы турында сөйләделәр. Шулай ук биредә балалар технопаркы, «Арена» киберпаркы, күп кенә иҗтимагый киңлекләр урнашкан.

Гвинея-Бисау Республикасы Президентына Татарстан Республикасының инвестицион һәм икътисадый потенциалын тәкъдир иттеләр, аны төбәкнең социаль-икътисадый үсешенең төп саннары белән таныштырдылар.

Бүгенге көндә Татарстан белән Гвинея-Бисау Республикасы арасында товар әйләнеше юк. Шул ук вакытта эшлекле элемтәләрне җайга салу һәм продукцияне тәэмин итү өчен берничә юнәлеш барлыгы билгеләп үтелде.
Дәүләт хакимияте һәм җирле үзидарә органнарының бердәм "Рәсми Татарстан" порталы